Abdulah Šarčević

**Abdulah Šarčević** (Sanski Most, 27. maj 1929 - Sarajevo, 15. novembar 2021) bio je bosanskohercegovački je filozof i akademik ANU BiH.

## Biografija 
Abdulah Šarčević rođen je u Starom Majdanu kod Sanskog Mosta. Studij filozofije završio je na Filozofskom fakultetu Sveučilišta u Zagrebu 1952. Na istom Sveučilištu odbranio je doktorsku disertaciju pod nazivom: "Kriza povijesti i suvremenost - Filozofija egzistencije Karla Jaspersa 1967."

Bio je profesor filozofije u gimnaziji u Banjoj Luci u periodu 1952–1954. U periodu 1954–1959. radio je na Filozofskom fakultetu u Skoplju, a od 1959. na Filozofskom fakultetu u Sarajevu. Prošao je sva univerzitetska zvanja. Predavao je na Pima Community College u Tucsonu, Arizona, SAD. Učestvovao je na brojnim simpozijumima diljem svijeta. Penzionisan je 2000.

Abdulah Šarčević bavio se raznim fenomenima kulture i filozofije Istoka i Zapada, teorijskim pitanjima suvremenih filozofskih strujanja, prije svega u Evropi i u Sjedinjenim Američkim Državama. Objavio je desetine knjiga i stotine naučnih priloga iz oblasti savremene filozofije, historije filozofije, filozofije kulture, filozofije umjetnosti i estetike, ontologije i hermeneutičke filozofije, filozofske etike, filozofije jezika, filozofije nauke, filozofije tehnike, filozofije prirode, duhovne nauke itd. Objavljivao je svoje radove u brojnim časopisima u regionu (Dijalog, Filozofska istraživanja, Filozofija (časopis), Sovremenost, Treći program Radio Ljubljane, Razgledi, Godišnjak Filozofskog fakulteta u Skoplju, Praxis i dr.)

Bio je član redakcije i urednik filozofske biblioteke Logos (1959,-1992). Bio je urednik časopisa Radovi Filozofskog fakulteta u Sarajevu. Član je ANU BiH od 1981. Bio je i član Internacionalnog parlamenta pisaca, Društva pisaca Bosne i Hercegovine, predsjednik Udruženja za filozofiju Bosne i Hercegovine, predsjednik Jugoslavenskog udruženja za filozofiju. Osnivač je Centra za filozofska istraživanja ANU BiH

## Nagrade 
Za istaknut doprinos dobio je više nagrada i odlikovanja: 
* Povelja za izvanredne doprinose napretku Filozofskog fakulteta u Skoplju, 
* Odlikovanja za rad na Univerzitetu i Filozofskom fakultetu u Sarajevu, 
* Povelja izdavačke kuće “Svjetlost”, 
* Nagrada “Veselin Masleša”, 
* Šestoaprilska nagrada Grada Sarajeva, 
* 27-julska nagrada.

## Posebna izdanja 
* Slobodno djelo čovjeka kao bit istine u filozofiji, Skoplje 1956.
* Izvornata smisla na otuguvanjeto i očovečuvanjeto na čovekot (Izvorni smisao otuđivanja i očovječivanja čovjeka), Kultura, Skopje 1958.
* Otuđenje čovjeka i njegov zavičaj. Filozofija Karla Jaspersa, Skoplje 1960.
* Iskon i smisao. Čovjek i sudbina kulture Zapada, Svjetlost, Sarajevo 1971 (drugo izdanje, Sarajevo 2000)
* Kriza svijeta i istina – Sudba vremena i povijesna egzistencija, Veselin Masleša, Sarajevo 1974.
* U labirintu svijeta – Diskurs moderne i postmoderne. Kriza zapadnog uma, pluralitet, racionalnosti, Svjetlost, Sarajevo, 1980.
* Iskustvo i vrijeme – Hermeneutika i kritika, Svjetlost, Sarajevo 1981.
* Teorija moderne – Kritika filozofije i teorija moderne, Treći program Radio-Sarajeva, Sarajevo 1984.
* De homine – Mišljenje i moderni mit o čovjeku, Veselin Masleša, Sarajevo 1986.
* Čovjek i moderni svijet. Humana conditio – moć uma i neuma u povijesti i društvu, Svjetlost, Sarajevo 1988.
* Utopija smisla i istina vremena. – Karte svijeta i labirint ljudske egzistencije, Glas, Banja Luka 1988.
* Iskustvo vremena, Filozofska istraživanja, Zagreb 1993.
* Filozofija u moderni. – Doba otuđenja svijeta. Analiza suvremenosti. Veliko podne, Oko – Međunarodni centar za mir – ANU BiH, Sarajevo 1998.
* Sfinga Zapada na kraju /20/ stoljeća. Iskustvo krize civilizacije. Dramaturgija duha i samoiskustvo, Bosanska knjiga – ANU BiH, Sarajevo 1999.
* Mersad Berber / Filozofija slikarstva / Slike doba, Zagreb 2001.
* Politička filozofija i multikulturalni svijet / Istina o istini: svijet moderne i postmoderne / U sjeni nihilizma, Svjetlost – ANU BiH, Sarajevo 2003.
* Istina i sloboda / Filozofija umjetnosti / Suvremena povijest u istini / Evropa: horizonti duhovnog života i nade / Ka estetici i kritici / Ni prostor a ni vrijeme, Svjetlost – ANU BiH, Sarajevo 2004.
* Moderna filozofija: Filozofi i filozofske nauke u 20. stoljeću. Odabrani spisi, I-VIII, Svjetlost – Bemust, Sarajevo 2005.
* Filozofija i znanost. Povijest i kritika / Fenomenologija samoiskustva / Kriza vremena, Connectum, Sarajevo 2007.
* Evropska kultura i duhovne znanosti. Sadašnjost i budućnost uma / Pluralizam / Filozofski diskurs suvremenosti / Drugo / Umjetnost/Religija/Filozofija: što znamo o kulturnim znanostima?, Svjetlostkomerc, Sarajevo 2007.
* Fenomenologija svijeta života / Iskustvo mišljenja / Svijet kao vrijeme / Na putevima izricanja neizrecivog ili traženje novog početka / Filozofija u ogledalu kritike / Dokumenta, Međunarodni centar za mir, Sarajevo 2008.
* Filozofija i vrijeme / Svijet života / Fenomenologija komunikativnog uma / Inter/individualizacije i ko-egzistencije / Znanost-jezik-rezonancija, Connectum, Sarajevo 2008.

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 67-69.
* Abdulah Šarčević, http://www.bh-leksikon.ba/%5C%22%5C%5C%22http:/index.php?sid=754
* Poznati Krajišnici: Akademik Abdulah Šarčević, krajiški filozof, https://web.archive.org/web/20130817183537/http://www.krajina.ba/102846/poznati-krajisnici-akademik-abdulah-sarcevic-krajiski-filozof/
* Abdulah Šarčević, ANU BiH, http://www.anubih.ba/index.php?option=com_content&view=article&id=169:abdulah-arevi&cati..
* Centar za filozofska istraživanja ANU BiH, https://web.archive.org/web/20110823171127/http://www.anubih.ba/index.php?option=com_content&view=article&id=55&Itemid=79&lang=hr

## Reference 
## Vanjski linkovi 
* https://web.archive.org/web/20120427174725/http://www.penbih.ba/kojeko/sarcevic.htm

Kategorija:Odsjek za filozofiju Filozofskog fakulteta u Sarajevu
Kategorija:Članovi ANUBiH
Kategorija:Bosanskohercegovački filozofi
Kategorija:Dobitnici Šestoaprilske nagrade
Kategorija:Rođeni 1929.
Kategorija:Biografije, Sanski Most
Kategorija:Umrli 2021.
Kategorija:Jugoslavenski filozofi